טצ'אלה (היקום הקולנועי של מארוול)

טצ'אלה (באנגלית: T'Challa), הידוע גם בתואר הפנתר השחור (Black Panther), הוא דמות בדיונית המגולמת על ידי צ'דוויק בוזמן בזיכיון זיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.

טצ'אלה מתואר בתחילה כנסיך האומה האפריקאית ואקאנדה, אשר משתמש בחליפת ויברניום מתקדמת, ובעל כוח וזריזות על-אנושיים המוענקים לו על ידי עשב בצורת לב. לאחר שאביו טצ'אקה נרצח, טצ'אלה הופך למלך ומוצא את עצמו בעיצומו של סכסוך בין הנוקמים. לאחר שגילה שהאשם במות אביו הוא הלמוט זמו, טצ'אלה מכניע אותו. טצ'אלה מתעמת עם בן דודו אריק סטיבנס שגוזל את כס המלכות, אך בסופו של דבר זוכה בכס בחזרה ומסכל את הניסיון של סטיבנס להשתמש במשאבים הטכנולוגיים העצומים של ואקאנדה כדי לכבוש את העולם. במהלך הסכסוך נגד תאנוס, טצ'אלה מוביל את צבאות ואקאנדה לצד הנוקמים, אך נופל קורבן להתפוררות. לאחר שהושב לחיים על ידי הנוקמים, הוא מצטרף אליהם בקרב האחרון נגד תאנוס לפני שהוא שב למשפחתו. טצ'אלה נכנע למחלה לא ידועה ונפטר, והתואר שלו מועבר לאחותו הצעירה, שורי.

טצ'אלה נועד במקור להיות דמות מרכזית ביקום הקולנועי של מארוול, אך הופיע רק בארבעה סרטים ביקום הקולנועי לפני שבוזמן נפטר ממחלת הסרטן באוגוסט 2020.<ref name=":0"></ref> קווין פייגי אישר שהדמות לא תלוהק מחדש וגם לא תופיע באמצעות CGI עבור תיאורי לייב אקשן עתידיים של טצ'אלה.<ref></ref><ref></ref> הדמות הופיעה בארבעה סרטים: "קפטן אמריקה: מלחמת האזרחים", "הפנתר השחור", "הנוקמים: מלחמת האינסוף" ו"הנוקמים סוף המשחק". כמו כן, גרסאות חלופיות של הדמות הופיעו בעונה הראשונה של הסדרה "מה אם...?" אשר יצאה לאחר מותו של בוזמן. בוזמן דיבב את טצ'אלה ומאדיקס רובינסון דיבב גרסה צעירה של הדמות.<ref></ref> סדרת ספין אוף אשר מתרכזת בסטאר-לורד טצ'אלה נמצאת בגיהנום פיתוחי עקב מותו של בוזמן.<ref></ref>

== ביוגרפיה בדיונית ==
=== הרדיפה אחר באקי בארנס ===

בשנת 2016, טצ'אלה השתתף בוועידת האומות המאוחדות בווינה, שם היו אמורים לאשרר את הסכמי סוקוביה המסדירים את פעילות גיבורי העל. עם זאת, פצצה הורגת את אביו, המלך טצ'אקה מוואקאנדה. צילומי האבטחה מצביעים על כך שהמחבל הוא באקי בארנס, אותו טצ'אלה נשבע להרוג.

סטיב רוג'רס וסם וילסון עוקבים אחר בארנס לבוקרשט ומנסים להגן עליו מפני טצ'אלה והרשויות, אך הארבעה, כולל טצ'אלה, נתפסים על ידי משטרת בוקרשט וג'יימס רודס. הלמוט זמו מתחזה לפסיכיאטר שנשלח לראיין את בארנס, ומדקלם את מילות הקוד שמפעילות את שטיפת המוח של בארנס. הוא שולח את בארנס להשתולל כדי לכסות את הבריחה שלו עצמו. בארנס נלחם לזמן קצר בטצ'אלה כשהוא בורח מהבניין, שם רוג'רס עוצר אותו ומגניב אותו משם.

רוג'רס מגייס את סקוט לאנג, ונדה מקסימוף וקלינט ברטון שיעזרו לווילסון, לבארנס ולו לרדוף אחרי זמו. טוני סטארק מרכיב צוות משלו המורכב מטצ'אלה, נטשה רומנוף, רודס, ויז'ן ופיטר פארקר כדי ללכוד את העריקים. הצוות של סטארק מיירט את הקבוצה של רוג'רס בשדה התעופה בלייפציג, שם הם נלחמים, עד שרומנוף מחשמלת את טצ'אלה כדי לאפשר לרוג'רס ולבארנס להימלט.

טצ'אלה עוקב אחר רוג'רס ובארנס למתקן הידרה בסיביר, ומגלה שזמו הוא העבריין האמיתי. בזמן שרוג'רס ובארנס נלחמים בסטארק, טצ'אלה מונע מזמו להתאבד ולוקח אותו לרשויות. טצ'אלה מעניק לבארנס מקלט בוואקאנדה, שם בוחר בארנס לחזור למצב קיפאון עד שתמצא תרופה לשטיפת המוח שלו.

=== מלך ואקאנדה ===

עם מותו של טצ'אקה, טצ'אלה מקבל על עצמו את כס המלוכה. הוא ואוקויה, מנהיגת יחידת הדורה מילאג'ה, מחלצים את אהובתו לשעבר של טצ'אלה, נאקיה, ממשימה חשאית כדי שתוכל להשתתף בטקס ההכתרה שלו עם אמו רמונדה ואחותו הצעירה שורי. בטקס ההכתרה, מנהיג שבט הג'בארי מ'באקו קורא תיגר על טצ'אלה ועל הכתר בקרב פולחני. למרות שבהתחלה ידו של מ'באקו על העליונה, טצ'אלה מביס אותו ומשכנע אותו להיכנע במקום למות.

יוליסס קלו ושותפו אריק סטיבנס גונבים יצירה ואקאנדית ממוזיאון בלונדון. וו'קאבי, חברו של טצ'אלה ואהובהּ של אוקויה, מפציר בטצ'אלה להביא את קלו. טצ'אלה, אוקויה ונאקיה נוסעים לפוסאן, שם קלו מתכנן למכור את היצירה לסוכן ה-CIA אוורט ק. רוס. קרב יריות פורץ וקלו מנסה לברוח אך נתפס על ידי טצ'אלה, שמשחרר אותו באי-רצון להשגחתו של רוס. אריק תוקף ומשחרר את קלו; רוס נפצע קשה כשהגן על נאקיה. במקום לרדוף אחרי קלו, טצ'אלה לוקח את רוס לוואקאנדה, שם הטכנולוגיה שלהם יכולה להציל אותו.

בעוד שורי מרפאת את רוס, טצ'אלה מתעמת עם זורי לגבי נג'ובו. זורי מסביר שנג'ובו תכנן לחלוק את הטכנולוגיה של ואקאנדה עם אנשים ממוצא אפריקאי ברחבי העולם כדי לעזור להם לכבוש את המדכאים שלהם. כשטצ'אקה עצר את נג'ובו, האחרון תקף את זורי ואילץ את טצ'אקה להרוג אותו. טצ'אקה ציווה על זורי לשקר שנג'ובו נעלם והשאיר אחריו את בנו האמריקני של נג'ובו כדי לשמור על השקר. הילד הזה גדל להיות סטיבנס, חייל בצבא ארצות הברית שאימץ את השם "קילמונגר".

בינתיים, קילמונגר הורג את קלו ולוקח את גופתו לוואקאנדה. הוא מובא בפני זקני השבט, חושף את זהותו כנג'דקה ותובע את כס המלכות. קילמונגר מאתגר את טצ'אלה לקרב פולחני, שבו הוא הורג את זורי, מביס את טצ'אלה ומשליך אותו בכוח מעל המפל אל מותו המשוער. קילמונגר בולע את העשב בצורת לב ומורה לשרוף את שאר העשבים, אבל נאקיה מצליחה לחלץ עשב אחד.

נאקיה, שורי, רמונדה ורוס בורחים לשבט הג'בארי לעזרה. הם מוצאים את טצ'אלה בתרדמת, לאחר שניצל על ידי הג'בארי כגמול על שחס על חייו של מ'באקו. טצ'אלה נרפא על ידי העשב של נאקיה, וחוזר להילחם בקילמונגר, שלובש את חליפת הפנתר השחור שלו. השניים נלחמים במכרה הוויברניום של ואקאנדה, וטצ'אלה משבש את החליפה של קילמונגר ודוקר אותו. קילמונגר מסרב להירפא, בוחר למות אדם חופשי במקום להיכלא.

טצ'אלה מקים מרכז הסברה בבניין שבו מת נג'ובו, אשר ינוהל על ידי נאקיה ושורי. מאוחר יותר, טצ'אלה מופיע בפני האומות המאוחדות כדי לחשוף את הטבע האמיתי של ואקאנדה לעולם.

=== העימות נגד תאנוס ===

בשנת 2018, טצ'אלה מעניק לבארנס זרוע רובוטית חדשה. לאחר מכן, טצ'אלה מקבל בברכה את רוג'רס, רומנוף, וילסון, רודס, ברוס באנר, מקסימוף וויז'ן כשהם מגיעים לוואקאנדה, כדי ששורי תוכל לעבוד על חילוץ אבן המחשבה מוויז'ן. טצ'אלה נלחם לצד הקבוצה ולצד צבא ואקאנדה בהתקפה של הפולשים, ועד להגעתם של תור, רוקט וגרוט. עם זאת, תאנוס מגיע לוואקאנדה, משלים את כפפת האינסוף, מפעיל אותה ומוחק מחצית מכל החיים ביקום. כתוצאה מכך, טצ'אלה מתפורר יחד עם בארנס, וילסון, מקסימוף וגרוט.<ref name=":1"></ref>

בשנת 2023, טצ'אלה מושב לחיים. הוא, שורי, וילסון, בארנס, מקסימוף, גרוט וצבא ואקאנדה ששב לחיים<ref name=":1" /> מובאים על ידי אדוני אמנויות הכישוף למתחם הנוקמים ההרוס כדי להצטרף לקרב האחרון נגד תאנוס חלופי. שבוע לאחר מכן, טצ'אלה משתתף בהלוויה של סטארק.<ref></ref>

=== מוות ומורשת ===

בשנת 2024, טצ'אלה נפטר ממחלה לא מוגדרת ששורי מאמינה שהעשב בצורת לב יכל לרפא. מתגלה שלפני מותו, טצ'אלה הביא לעולם ילד בשם טוסיין יחד עם נאקיה. נאקיה גידלה את טוסיין בהאיטי, שכן היא וטצ'אלה הסכימו שעדיף לילד לגדול הרחק מהלחץ של החיים בוואקאנדה. טצ'אלה ביקש שבמקרה שימות בטרם עת השניים לא ישתתפו בהלווייתו, אז הם ערכו טקס משלהם בהאיטי. שורי הופכת לפנתר השחור החדש. מאוחר יותר, נקיה מציגה את שורי בפני טוסיין, שמגלה ששמו הוואקאנדי הוא טצ'אלה, כמו אביו.

== יצירה ואפיון דמות ==
צ'דוויק בוזמן גילם את טצ'אלה ביקום הקולנועי של מארוול, והופיע לראשונה בסרט "קפטן אמריקה: מלחמת האזרחים" (2016).<ref name=":2"></ref> בוזמן חתם על עסקה עם מארוול להופיע בחמישה סרטים.<ref></ref> בוזמן פיתח את המבטא הוואקאנדי בעצמו, והשתמש בו במהלך כל ההפקה "בין אם הוא היה בצילומים ובין אם לא",<ref></ref> בעוד ששפת ואקאנדה התבססה על שפת הקוסה, אותה למד מג'ון קאני – אשר גילם את אביו של טצ'אלה, טצ'אקה.<ref></ref>

תלבושת הפנתר השחור היא שילוב של תלבושת פרקטית ואפקטים חזותיים, הכוללת מארג רשת ויברניום בדומה לשריון שרשראות.<ref></ref>

בוזמן שב לגלם את הדמות בסרטים "הפנתר השחור" (2018), "הנוקמים: מלחמת האינסוף" (2018) ו"הנוקמים: סוף המשחק" (2019).<ref name=":2" />

=== מותו של צ'דוויק בוזמן ===
ב-28 באוגוסט 2020, בוזמן נפטר לאחר מאבק של ארבע שנים בסרטן.<ref name=":0" /> כתוצאה מכך, מותו נכתב לתוך הסרט "הפנתר השחור: ואקאנדה לנצח" (2022), בו טצ'אלה מת ממחלה לא מוגדרת.<ref></ref> מארוול החליטו שלא ללהק מחדש את דמותו של טצ'אלה, ובסופו של דבר הפכו את אחותו הצעירה שורי, בגילומה של לטישה רייט, לדמות הראשית בסרט ההמשך ולפנתר השחור החדש.<ref></ref>

== פרסים ומועמדויות ==
{| class="wikitable"
!שנה
!פרויקט
!פרס
!קטגוריה
!תוצאה
!הערות שוליים
|-
| rowspan="2" |2016
| rowspan="5" |קפטן אמריקה: מלחמת האזרחים
| rowspan="2" |פרסי בחירת הנוער
|הכימיה הטובה ביותר <small>(עם סקרלט ג'והנסון, דון צ'ידל, פול בטאני ורוברט דאוני ג'וניור)</small>
|
| rowspan="2" |<ref></ref><ref></ref>
|-
|גנב/ת סצנה
|
|-
| rowspan="3" |2017
|פרס NAACP Image
|שחקן המשנה הטוב ביותר בסרט קולנוע
|
|<ref></ref><ref></ref>
|-
|פרסי בחירת הילדים של ניקלודיאון
|#יחידה <small>(עם צוות השחקנים)</small>
|
|<ref></ref>
|-
|פרס סאטורן
|שחקן המשנה הטוב ביותר
|
|<ref></ref><ref></ref>
|-
| rowspan="9" |2018
| rowspan="14" |הפנתר השחור
| rowspan="4" |פרסי הסרטים והטלוויזיה של MTV
|ההופעה הטובה ביותר בסרט
|
| rowspan="4" |<ref></ref>
|-
|הגיבור הטוב ביותר
|
|-
|הקרב הטוב ביותר <small>(עם וינסטון דיוק)</small>
|
|-
|הצוות הטוב ביותר <small>(עם לופיטה ניונגו, לטישה רייט ודנאי גורירה)</small>
|
|-
|פרסי ה-BET
|השחקן הטוב ביותר
|
|<ref></ref>
|-
|פרס סאטורן
|השחקן הטוב ביותר
|
|<ref></ref><ref></ref>
|-
| rowspan="3" |פרסי בחירת הנוער
|שחקן הקולנוע הנבחר: מדע בדיוני
|
| rowspan="3" |<ref></ref>
|-
|הנשיקה הנבחרת <small>(עם לופיטה ניונגו)</small>
|
|-
|הכימיה הנבחרת בסרט קולנוע <small>(עם לופיטה ניונגו)</small>
|
|-
| rowspan="7" |2019
|פרס גילדת שחקני המסך
|צוות השחקנים הטוב ביותר בסרט קולנוע
|
|<ref></ref>
|-
|פרסי Black Reel
|השחקן הטוב ביותר
|
|<ref></ref>
|-
| rowspan="2" |פרסי בחירת הילדים של ניקלודיאון
|שחקן אהוב
|
| rowspan="2" |<ref></ref>
|-
|גיבור על אהוב
|
|-
|פרס NAACP Image
|השחקן הטוב ביותר בסרט קולנוע
|
|<ref></ref>
|-
|הנוקמים: מלחמת האינסוף
| rowspan="2" |פרסי ה-BET
| rowspan="2" |השחקן הטוב ביותר
|
| rowspan="2" |<ref></ref><ref></ref>
|-
|הנוקמים: סוף המשחק
|
|-
|2022
|מה אם...?
|פרס אמי לבידור בפריים טיים
|דיבוב יוצא מהכלל של דמות <small>(לאחר מותו)</small>
|
|<ref></ref>
|}

== קישורים חיצוניים ==
* [https://www.marvel.com/characters/black-panther-t-challa/on-screen דף הדמות] באתר הרשמי של מארוול קומיקס
* [https://marvel.fandom.com/wiki/T%27Challa_(Earth-199999) דף הדמות] באתר פאנדום של מארוול קומיקס
* [https://marvelcinematicuniverse.fandom.com/wiki/T%27Challa דף הדמות] באתר פאנדום של היקום הקולנועי של מארוול
** [https://marvelcinematicuniverse.fandom.com/wiki/Star-Lord/Ravager_T%27Challa דף הדמות (מה אם...?)] באתר פאנדום של היקום הקולנועי של מארוול

== הערות שוליים ==

קטגוריה:היקום הקולנועי של מארוול
קטגוריה:דמויות ביקום הקולנועי של מארוול
קטגוריה:דמויות קולנועיות